નશાબંધી અને આબકારી વિભાગમાંથી મળેલા આંકડા જાન્યુઆરીના પહેલા પંદર દિવસના છે પરંતુ હોટેલ સંચાલકોનું કહેવું છે કે મહતમ દારૃનું વેચાણ ૭થી ૧૩ જાન્યુઆરી વચ્ચે થયું છે. બહારથી આવનારા અને ખાસ કરીને વિદેશથી આવનારા લોકોની ફરિયાદ હતી કે ગુજરાતમાં વાઈબ્રન્ટ સમિટ દરમ્યાન દારુ મેળવવામાં તકલીફ પડે છે. આ તકલીફને તાત્કાલીક ધોરણે ઉકેલવા માટે દારુની પરમિટની સિસ્ટમ હળવી કરી દીધી હતી. આ વર્ષે પ્રવાસી ભારતીય દિવસની ઉજવણી પણ અમદાવાદમાં કરવામાં આવી હતી એટલે મોટાપાયે પ્રવાસી ભારતીયો અમદાવાદમાં આવ્યાં હતાં, તેમની પણ દારુની મોટી માંગ રહી હતી. આ બધાને સરળતાથી દારુ મળી રહે તે માટે ઓગસ્ટથી ડિસેમ્બર દરમ્યાન અમદાવાદમાં ચાર નવી હોટેલ્સને પણ લીકર શોપનું લાયસન્સ આપવામાં આવ્યું હતું.